section_heading: Povijest sastava
paragraph_text: Sastav je osnovan 2014. godine, točno 100 godina od početka Prvog svjetskog rata. Nakon nekoliko singlova, prvi studijski album Eschatology of War objavljuju 2015. godine za ukrajinsku izdavačku kuću Archaic Sound. Na albumu se nalaze pjesme o bitci za Verdun, Božićnom primirju, talijanskoj postrojbi Arditima, a uvodna i posljednja pjesma "It's a Long Way to Tipperary" te "The Last Long Mile" su skladbe nastale za vrijeme Prvog svjetskog rata. Nakon toga objavljuju split album Ich hatt einen Kameraden s američkim sastavom Minenwerfer, te EP Für Kaiser, Volk und Vaterland! na kojem se nalazi obrada Nirvaninog hita "Something in the Way". Veću popularnost stječu svojim idućim, kritički hvaljenom studijskim albumu The Blind Leading the Blind, objavljenog 11. studenog 2018. u 11 sati i 11 minuta, točno na stotu godišnjicu proglašenja kraja prvog svjetskog rata.<ref>Napalm Records Na albumu se nalaze pjesme o Stodnevnoj i ofenzivi Meuse-Argonne, obrada pjesme "Beat the Bastards" škotskog punk sastava The Exploited, te su snimili videospot za pjesmu "C’est mon dernier pigeon". Zbog uspjeha albuma, potpisuju za austrijsku izdavačku kuću Napalm Records koja objavljuje reizdanje 2019. godine. Svoj treći studijski album, nazvan Where Fear and Weapons Meet objavljuju u listopadu 2021. godine. Članovi sastava su više puta eksplicitno izjavili da nemaju poveznica s nikakvim političkim ideologijama, već samo žele ispričati priče o užasima Prvog svjetskog rata.<ref>Echoes and dust